شه‌فه‌ق نيوز/ رووژنامه‌ى ئه‌هرام مسرى له‌ شماره‌ى ئمڕووى له‌ زووان حه‌بيب محه‌مه‌د هادى باڵوێز عراق له‌ قاهيره‌ وت: كومپانياى بازاڕكردن نه‌فت عراقى"سۆمۆ"كووتايى وه‌ ئمزاى ريككه‌فتن داين نه‌فت وه‌ مسر هاوردگه‌و ره‌وانه‌ى كردگه‌ ئه‌را وزاره‌ت بترۆل مسرى له‌وه‌ر جيگيركردنى.
رووژنامه‌گه‌ى له‌ زووان باڵوێز عراقى له‌ وڵاته‌گه‌ى ك(شه‌فه‌ق نيوز)ئاگادارى بوى، وت: چه‌وه‌ڕى ئه‌كريه‌ێد وه‌جبه‌ى يه‌كه‌م له‌و نه‌فته‌ بڕه‌سێده‌ مسر ك بڕ يه‌ك مليۆن به‌رميله‌ له‌ سه‌ره‌تاى مانگ ئاينده‌.
جى باسه‌، باڵوێزه‌گه‌ هه‌ميش وت: ئه‌مباره‌يل خه‌زنكردن گه‌وراى نه‌فت دامه‌زريه‌ێد ئه‌را خه‌زنكردن نه‌فت عراقى تا مسر هه‌وه‌جه‌ خوه‌ى له‌لى بووه‌ێد و باقيه‌گه‌يشى هه‌نارده‌ى بازاڕه‌يل جه‌هانى بكريه‌ێد له‌ چوارچيوه‌ى پرووژه‌ى دامه‌زرانن خه‌ت لويله‌يل نه‌فتى و غاز له‌ سه‌رچه‌وه‌يل به‌سره‌ ك له‌ڕى ئوردنه‌و گوزه‌ر بكه‌ن.
